URRUZUNO URRESTI (EH Bildu, 2016-12-22):
Eguerdi on guztioi.
¿Quién ha sido, señor Sémper, la que ha llamado? ¿Soraya, Montoro? ¿Qué tenemos al calendario legislativo del Parlamento de Gasteiz en la mesa de negociación entre el Partido Nacionalista Vasco y el Gobierno central?
Dena den, pozik gaude. Landerrek esan bezala, sei hilabetetik bi hilabetetara murriztea lortu dugu oposizioak eta guk gauza bat esan nahi dugu, baliteke hasiera batean Partidu Popularrak ekarri duen legez bestekoa gehiegizkoa iruditzea zentzu horretan. Eta guk horrekin gauza bat lortu nahi genuen bakarrik eta da aurreko legealdian gertatu zena ez gertatzea, besterik gabe. Guk inolako ziurtasunik bagenu sei hilabeteetan Gobernu honek bere egutegi legegilea ekarriko zuela, guk ez genuke inolako zalantzarik horren alde bozkatzeko. Baina guk uste genuen, aurreko legealdian gertatu bezala, oraingoan ere joango ginela eskema berbera errepikatzera.
Zer gertatu zen orain dela lau urte? 2012, iraila, hauteskundeak. 2013 martxoan, Laura Mintegik eskatzen du Iñigo Urkulluren agerraldia egutegi legegileaz azalpenak eman zezan, horrek esan nahi du ia irailetik martxora sei hilabeteetan ez zegoela ezta aztarrenik ere egutegi legegile batetaz. 2013 maiatzean etortzen da Iñigo Urkullu horren inguruko, hala moduzko azalpen batzuk ematera eta 2013 urria ekartzen da egutegi legegilea Ganbera honetara. Alegia, 2012 iraila, 2013 urria, urtebete pasatxo baino gehiago alferrik galduta.
Eta alferrik galduta esaten dugu, ez bakarrik urte horretan ekimen legegileari dagokionez ezer egin ez zelako, baizik eta gero, ondoren ere, hurrengo hiru urteetan ere, ekimen legegilea, jarduera legegilea, hala moduzkoa izan zelako. Hemen zifra batzuk bota dira, Sémper jaunak batzuk bota ditu, Egibar jaunak beste batzuk bota ditu. Guri ba bueno, ez bata ez besteak, ez dakit nork egokitu beharko dituen beren artxiboak, baina dena dela, ekimen legegile, jarduera legegile oso, oso apala.
Eta berriro diot, baliteke PPk eskatzen zuena gehiegizkoa iruditzea, baina errepikatuko dut, uste dugu Euzko Alderdi Jeltzaleak planteatzen zuenak ere bere tranpa zeukala, sei hilabete planteatzen zituen, sei hilabete uztaila da, uztailan ez dago aktibitaterik, beraz urrian berriro ere aurkituko ginatekeela egutegi legegile batekin. Eta uste genuen hori inondik inora ezin zela errepikatu, denbora aprobetxatu egin behar da.
Pasa el tiempo y el tiempo que pasa no se recupera, máxime cuando no se toman decisiones desde el liderazgo de una institución que se deben de tomar. Palabras de Joseba Egibar dirigiéndose a Patxi López cuando este era lehendakari, al mismo tiempo que le acusaba de tener un Gobierno sin programa de gobierno. Esperemos que ahora el Partido Nacionalista Vasco no haya fichado al Partido Socialista de Euskadi como socio de Gobierno para que sigamos teniendo un Gobierno sin programa de gobierno.
Egutegi legegilea guretzat, gure aburuz, lehen bai lehen ekarri behar da. La acción de Gobierno se materializa en capacidad legislativa, se venía a decir hace 10 meses, cuando, ya a finales de legislatura estábamos haciendo una especie de valoración, evaluación de la capacidad legislativa del anterior Ejecutivo, cuya capacidad se cuestionaba, a entender de esta Cámara, no llegando incluso a un mínimo aprobado.
Además, la capacidad no se mide únicamente en el tiempo en el que se presenta un listado de diferentes leyes. Pastor jaunak esan duen bezala, guretzat ere Exekutiboak eta Legegileak Parlamentuak amankomunean izan behar duten bitarteko malgu bat izan behar da egutegi legegilea, non egutegi legegile horrek jaso behar dituen legeak, jaso behar dituen datak, jaso behar dituen helburuak eta hortik aurrera nolabait adierazten den Gobernuaren aldetik konplizitateak, harremanak eta akordioak erdiesteko gaitasuna.
Legegintzaldi batean garatuko diren legeek adierazten dute, gure aburuz, beste ezer baino argiago zein den gobernu batek duen diseinua herrigintzan, zeri ematen dion garrantzia, zeri ez eta, finean, nolako herri eredua nahi duen.
Horregatik, Euskal Herria Bilduk, legealdiari begira bi ezaugarri, alde batetik, zorroztasuna eta beste alde batetik konpromisoa. Zorroztasuna eta konpromisoa, bai norberarekiko eta bai Gobernuarekiko ere.
Aurrerakoiak iruditzen zaizkigun legeak aurrera ateratzeko eskua luzatuko dugu, gure prestutasuna adieraziko dugu aurrerakoiak iruditzen zaizkigun legeetan Euskal Herria Bilduk, aurreko legealdian bezala, bere jarduna egin egingo du.
Ekimen legegile propioa ere erakutsiko dugu, baina, era berean, Gobernuari jarraipen zorrotza egingo diogu ekimen legegileari dagokionez.
Azken finean, esan bezala, aurreko legealdian erakutsi genuen jarrera. Gure lege propioak aurrera atera genituen, Heriotza Duinaren Legea, esaterako. Oposizioko taldeek ekarritako legeak aurrera ateratzen lagundu genuen, Etxebizitzaren Legea, esaterako. Gobernuaren aldetik ekarritako legeak aurrera ateratzen lagundu genuen, Udal Legea, esaterako. Edo eta herri ekimenetik, herri ekimen legegile bitartez etorritako legeak ere aurrera ateratzen lagundu genuen, Frackingaren kontrako Legea tarteko.
Onartutako legerik garrantzitsuenetan beraz, Euskal Herria Bilduren presentzia ezinbestekoa izan zen. Eta berriro diot, borondate horrekin ekiten diogu legealdi berri honi ere.
Egutegi legegilea aurkeztu, legeen tramitazioa hasi, legeak onartu eta legeak gauzatu. Baina, zoritxarrez, herri honetan ez da hor bukatzen ibilbidea. Parlamentu honek adostutakoa defendatu, Madrilen eta Auzitegi Konstituzionalaren aurrean Parlamentu honek adostutakoa defendatu, hemen adostutakoa Auzitegi Konstituzionalaren gainetik jarri. Eta zentzu horretan, esan beharrean gaude, kezka handiz jaso dugula Gobernuaren iragarpena zeinean Madrilek errekurritutako lau legeen negoziazioa abiatuko dela azaltzen den.
Lau horien artean ez daude ez Etxebizitza Legea, ez Frackingaren kontrako Legea. Badirudi ideologikoki gustatzen ez zaizkigun legeak alboratu egiten ditugula eta badirudi, zentzu horretan, Madrilek batzuetan mesede egiten digula.
Guk gauza bat ere eskatuko diogu Gobernuari: Begirunea eta errespetua Ganbera honek adostutakoari. Ganbera honen hitza eta erabakia beste ezeren gainetik jarri behar da, nahiz eta norbere ideario politikotik urrun egon. EAJren posizio ideologikoak defendatzeko badago EAJ. Gobernua Parlamentu honi zor zaio.
Eskerrik asko.